stanford-oval/wikipedia huggingface dataset:
Jeremy Smith

| Jeremy Smith |
| --- | --- |

Henkilötiedot
Syntynyt: 13. huhtikuuta 1989 (ikä 35) Dearborn, Michigan, Yhdysvallat
Kansalaisuus:   Yhdysvallat  Kiina
Jääkiekkoilija
Pelipaikka:  maalivahti
Hanska:  vasen
Pituus:  183 cm
Paino:  79 kg
Seura
Seura:  Kunlun Red Star
Sarja:  KHL
Pelaajaura
Pääsarjaura:  2009–
Aik. seurat:  Plymouth Whalers (OHL), Niagara IceDogs (OHL), Cincinnati Cyclones (ECHL), Milwaukee Admirals (AHL), Springfield Falcons (AHL), Providence Bruins (AHL), Iowa Wild (AHL), San Antonio Rampage (AHL), Colorado Avalanche (NHL), Charlotte Checkers (AHL), Bridgeport Sound Tigers (AHL)
NHL-varaus:  54. varaus, 2007 Nashville Predators
Jeremy Smith (kiin.: 杰瑞米·史密斯; pinyin: Jiéruìmǐ Shǐmìsī; s. 13. huhtikuuta 1989) on yhdysvaltalainen jääkiekkomaalivahti, jolla on myös Kiinan kansalaisuus. Hän edustaa KHL-liigassa pelaavaa Kunlun Red Staria. Hän edusti Kiinaa vuoden 2022 talviolympialaisissa Pekingissä.
Italian senaatti

| Italian senaatti Senato della Repubblica |
| --- | --- |
 
Tyyppi
Tyyppi:  Italian parlamentin ylähuone
Johto
Puhemies:  Ignazio La Russa (FdI)
Kokoonpano
Edustajia:  200 vaaleilla valittua + 6 elinikäistä senaattoria
 
Puolueet:       Fdl (34)       PD (31)       Lega (13)       M5S (28)       FI (9)       A–IV (9)       AVS (3)       SVP (2)       ScN (1)       MAIE (1)
Vaalit
Viimeisimmät vaalit:  25. syyskuuta 2022
Kokouspaikka
 Palazzo Madama, senaatin istuntopaikka
 Palazzo Madama, Rooma
Kotisivut
 www.senato.it
Italian senaatti (ital. Senato della Repubblica) on Italian parlamentin ylähuone, joka koostuu 200:sta vaaleilla valitusta senaattorista ja korkeintaan kuudesta elinikäisestä senaattorista.
Senaatti kokoontuu Roomassa sijaitsevassa Palazzo Madamassa vuodesta 1871 alkaen.
Historia ja tehtävät

Vuonna 2020 järjestetyssä kansanäänestyksessä italialaiset äänestivät parlamentin koon pienentämisen puolesta: edustajainhuoneen uusi koko on 400 edustajaa ja senaatin 200. Vuonna 2022 järjestetyissä vaaleissa valittiin ensimmäistä kertaa edustajat uusiin, pienennettyihin kamareihin. Ennen uudistusta edustajainhuoneen paikoista 1/3 jaetaan käyttäen enemmistövaalitapaa ja 2/3 paikoista jaetaan suhteellista vaalitapaa käyttäen. Lisäksi vuodesta 2006 lähtien ulkomailla asuvat Italian kansalaiset ovat valinneet kuusi senaattoria.
Perustuslain uudistusyrityksistä huolimatta Italian parlamentti on "täydellinen kaksikamarinen järjestelmä", missä edustajainhuoneella ja senaatilla on samat valtaoikeudet. Hallituksen tulee nauttia sekä edustajainhuoneen että senaatin luottamusta, ja lakialoitteet tulee hyväksyttää molemmissa kamareissa. Senaatti osallistuu myös maan presidentin valintaan seitsemän vuoden välein pidettävässä vaalissa, missä edustajainhuoneen, senaatin ja paikallishallinnon edustajista koostuva ryhmä valitsee presidentin.
Senaattorit

Suurin osa senaattoreista valitaan vaaleilla. Ehdokkaaksi voivat asettua kaikki vähintään 40-vuotiaat Italian kansalaiset, jotka ovat äänioikeutettuja parlamenttivaaleissa. Elinikäiset senaattorit nimittää Italian presidentti. Lisäksi kaikki entiset elossa olevat presidentit nimitetään automaattisesti elinikäisiksi senaattoreiksi.
Vuonna 2021 voimaan astuneen lakimuutoksen nojalla äänestysikäraja senaatin vaaleissa laskettiin 18, joka on sama kuin edustajainhuoneessa.
Viimeisimmät vaalit pidettiin syyskuussa 2022, ja suurimmaksi puolueeksi nousi Italian veljet. Ignazio La Russa valittiin senaatin puhemieheksi 13. lokakuuta 2022.
Galleria

Senaatin istuntosali
Palazzo Minerva, jossa sijaitsee senaatin kirjasto
Vartioita senaatin edessä
Aiheesta muualla

Kuvia tai muita tiedostoja aiheesta Italian senaatti Wikimedia Commonsissa
Italian senaatti (italiaksi, englanniksi)
Jeremy Swayman

| Jeremy Swayman |
| --- | --- |

Henkilötiedot
Syntynyt: 24. marraskuuta 1998 (ikä 25) Anchorage, Alaska
Kansalaisuus:   Yhdysvallat
Jääkiekkoilija
Lempinimi:  Sway
Pelipaikka:  Maalivahti
Hanska:  Vasen
Pituus:  188 cm
Paino:  85 kg
Seura
Seura:  Boston Bruins
Sarja:  NHL
Pelinumero:  1
Pelaajaura
Pääsarjaura:  2020–
NHL-varaus:  111, 2017 Boston Bruins
Jeremy Swayman (s. 24. marraskuuta 1998 Anchorage, Alaska) on yhdysvaltalainen jääkiekkoilija. Hänen pelipaikkansa on maalivahti. Hän edustaa NHL-seura Boston Bruinsia.
Swayman edusti yliopistotasolla Mainen yliopistoa vuosina 2017–2020. Junioriurallaan hän saavutti MM-pronssia alle 20-vuotiaiden MM-kilpailuissa 2018. Boston Bruins varasi Swaymanin vuoden 2017 varaustilaisuuden 111. pelaajana. Swayman debytoi NHL:ssä huhtikuussa 2021 Philadelphia Flyersia vastaan. Elokuussa 2023 Swayman teki Bruinsin kanssa yksivuotisen ja 3,475 miljoonan dollarin arvoisen jatkosopimuksen. Hän pelasi ensimmäisellä kaudellaan Bostonissa kymmenen ottelua voittaen niistä seitsemän. Swayman teki maajoukkue debyyttinsä vuoden 2022 jääkiekon MM-kisoissa. Lokakuussa 2024 Swayman teki Bruinsin kanssa kahdeksan vuoden mittaisen ja yhteensä 66 miljoonan dollarin arvoisen jatkosopimuksen.
Jane Avril

Jane Avril noin vuonna 1893.
Jane Avril (alk. Jeanne Louise Beaudon; 9. kesäkuuta 1868 – 17. tammikuuta 1943) oli ranskalainen cancan-tanssija, jota Henri de Toulouse-Lautrec kuvasi useissa teoksissaan. Avril oli kurtisaanin tytär, jolla todettiin nuorena Pyhän Vituksen taudiksi kutsuttu tanssitauti. Elämäkertansa mukaan Avril parantui taudista ryhdyttyään tanssimaan sairaalan juhlissa vaistonvaraisesti. Työskenneltyään jonkin aikaa pariisilaisessa bordellissa hän pääsi tanssimaan Moulin Rougeen vuonna 1889. Moulin Rougen omistajat tarjosivat Avrilille tilaisuutta korvata Louise Weber, joka oli siihen aikaan Pariisin kuuluisin tanssija. Avril oli luonteeltaan Weberin vastakohta, ujo ja surumielinen, mutta siitä huolimatta hänestä tuli Pariisin yöelämän tunnetuimpiin kuuluva esiintyjä. Vuonna 1896 Avril vieraili tanssiseurueen mukana Lontoossa, jossa he esiintyivät Palace Theatressa. Avril kuoli vuonna 1943, ja hänet haudattiin Père-Lachaisen hautausmaalle.
Zsa Zsa Gabor esitti Jane Avrilia vuonna 1952 valmistuneessa elokuvassa Punainen mylly. Nicole Kidmanin roolihahmo elokuvassa Moulin Rouge! (2001)  pohjautuu osittain Avriliin.
Aiheesta muualla

Kuvia tai muita tiedostoja aiheesta Jane Avril Wikimedia Commonsissa
Jeff Davisin piirikunta (Texas)

Jeff Davisin piirikunta (engl. Jeff Davis County) on Yhdysvaltojen Texasin osavaltiossa sijaitseva piirikunta. Sen väkiluku oli 2 342 vuonna 2010 ja sen pinta-ala on 5 866 neliökilometriä. Jeff Davisin suurin kaupunki Fort Davis on myös sen hallintokeskus.
Alue kuului aiemmin Presidion piirikunnalle. Jeff Davisin piirikunta perustettiin 1887 ja se sai nimensä Amerikan konfederaation presidentti Jefferson Davisilta.
Piirikunnan oikeustalo.
Davis Mountains State Park sijaitsee piirikunnassa.
Jeff Dunn

Jeffrey Dunn
Jeff(rey) "Mantas" Dunn (s. 22. huhtikuuta 1961) on englantilaisessa black metal/NWOBHM-yhtye Venomissa vuosina 1979-2004 soittanut kitaristi.
Hän perusti vuonna 1988 Mantas-nimisen yhtyeen, joka julkaisi kaksi täyspitkää albumia: Winds of Changen vuonna 1988 ja Zero Tolerancen vuonna 2004.
Mantas on soittanut myös vuonna 1992 NWOBHM-yhtye Warfaren kanssa ja ollut mukana saksalaisen techno-yhtye Scooterin Who's Got The Last Laugh Now? -kiertueella.
Venom
| --- | --- |
Studioalbumit:   Welcome to Hell  Black Metal  At War with Satan  Possessed  Calm Before the Storm  Prime Evil  Temples of Ice  The Waste Lands  Cast in Stone  Resurrection  Metal Black  Hell  Fallen Angels  From the Very Depths  Storm the Gates 
Livealbumit:   Official Bootleg  Eine Kleine Nachtmusik  Second Coming (Live at Dynamo 1996)  Bitten  Witching Hour  Live from the Hammersmith Odeon Theatre 
Kokoelmat:   From Hell to the Unknown...  The Singles 80–86  Acid Queen  In Memorium  The Book of Armageddon  Kissing the Beast  Leave Me in Hell  Skeletons in the Closet  Old, New, Borrowed and Blue  Black Reign  From Heaven to the Unknown  New Live & Rare  Buried Alive  The Collection  The Court of Death  The Venom Archive  Greatest Hits & More  Darkest Hour  Kissing the Beast  Lay Down Your Soul!  In League with Satan  Witching Hour – The Best of Venom  The Seven Gates of Hell – Singles 1980-1985  MMV  In Nomine Satanas – The Neat Anthology (40 Years in Sodom)  Sons of Satan: Rare and Unreleased 
EP:t:   Canadian Assault  American Assault  French Assault  Hell at Hammersmith – Alive in 85  Scandinavian Assault  Japanese Assault  German Assault  Tear Your Soul Apart  Venom ’96  100 Miles to Hell
Joseph Ponniah

Joseph Ponniah (s. 12. lokakuuta 1952) on srilankalainen roomalaiskatolinen piispa. Hänet vihittiin papiksi Trincomalee-Batticaloan hiippakuntaan 30. huhtikuuta 1980 ja nimitettiin sen vihkipiispaksi sekä Mons in Mauretanian titulaaripiispaksi 19. helmikuuta 2008. Piispaksi vihkiminen seurasi 24. toukokuuta. Pääkonsekraattorina toimi Joseph Kingsley Swampillai, jota avustivat Mario Zenari ja Warnakulasurya Wadumestrige Devasritha Valence Mendis.
3. heinäkuuta 2012 Ponniah sai Batticaloan hiippakunnan irrottauduttua nimityksen sen piispaksi.
Jenni Rannus

Jenni Rannus (s. 13. toukokuuta 1999) on suomalainen jalkapalloilija, pelipaikaltaan hyökkääjä. Hän edustaa Kansallisessa liigassa pelaavaa Turun Palloseuraa. Hän pelasi TPS:ssä ensimmäisen liigaottelunsa kaudella 2015. Hän pelasi seuraavalla kaudella kaksi liigaottelua ja kaudella 2017 kuusi liigaottelua. Tämän jälkeen hän nousi vakiokokoonpanoon. Hän pelasi 23 liigaottelua kaudella 2018 ja teki niissä neljä maalia. Kaudella 2019 hän pelasi 21 liigaottelua ja teki niissä kolme maalia. Kaudella 2020 hän pelasi 13 liigaottelua. Hän pelasi TPS:n joukkueessa Naisten Ykkösessä kausina 2021–2022. Kaudeksi 2023 TPS palasi liigaan ja Rannus teki maalin kauden ensimmäisessä liigaottelussa.
Isabela Moner

| Isabela Merced |
| --- | --- |

Henkilötiedot
Syntynyt: 10. heinäkuuta 2001 (ikä 23) Cleveland, Ohio, Yhdysvallat
Ammatti:  laulaja-lauluntekijä, näyttelijä ja tanssija
Muusikko
Taiteilijanimi:  Isabela Merced
Laulukielet:  englanti
Aktiivisena:  2007–
Tyylilajit:  pop, purukumipop, latino
Soittimet:  vokalisti
Levy-yhtiöt:  Broadway Records
Aiheesta muualla
Kotisivut
  [ Muokkaa Wikidatassa ] [ ohje ]  
Isabela Yolanda Moner (s. 10. heinäkuuta 2001 Cleveland, Ohio, Yhdysvallat) on yhdysvaltalainen laulaja-lauluntekijä, näyttelijä ja tanssija. Hänet tunnetaan parhaiten Jennynä tilannekomediassa Growing Up Fisher ja CJ Martinina Nickelodeonin nuortensarjassa 100 Things to Do Before High School.
Nuoruus

Isabela syntyi Katherine ja Patrick Monerille vuonna 2001. Hänet hyväksyttiin collegen 15-vuotiaana.
Ura > Näyttelijänä

Moner teki ensimmäisen Broadway-roolin kymmenenvuotiaana Evita-näytelmässä.
Vuonna 2014 hän esitti J. K. Simmonsin ja Jenna Elfmanin hahmojen tytärtä, Jennyä tilannekomediasarjassa Growing Up Fisher. Seuraavaksi Moner valittiin tähdittämään Nickelodeonin nuortensarjassa 100 Things to Do Before High School, jossa hän esitti CJ Martinia.
Toukokuussa 2016 kerrottiin Monerin saaneen roolin vuonna 2017 julkaistusta Transformers: Viimeinen ritari -elokuvasta. Hän toimii ääninäyttelijänä vuonna 2017 julkaistavassa tietokoneanimaatioelokuvassa Suuri pähkinäryöstö 2. Vuonna 2018 hän esitti Isabela Reyesia toimintaelokuvassa Sicario 2: Soldado.
Isabela on myös näytellyt vuonna 2018 julki tulevana elokuvassa Instant Family. Elokuva oli hitti ja se kertoi kolmesta kodittomista lapsesta, Juanista, litasta ja Lizzysta (isabela). Elokuvassa pariskunta adoptoi lapset ja Lizzy eikä muut lapset tee arjesta helppoa!
Toukokuussa 2018 kerrottiin Monerin saaneen roolin vuonna 2019 julkaistavasta Seikkailija Dora -animaatiosarjan näytellystä versiosta Dora: Kadonnut kaupunki.
Ura > Laulajana

Moner julkaisi esikoisalbuminsa Stopping Time syyskuussa 2015 Broadway Recordsin kautta.
Filmografia

| Elokuvat> Vuosi | Elokuvat> Suomenkielinen nimi | Elokuvat> Alkuperäinen nimi | Elokuvat> Rooli | Elokuvat> Huom. |
| --- | --- | --- | --- | --- |
| 2013 | The House That Jack Built | The House That Jack Built | Nadia (nuorena) | Televisioelokuva |
| 2015 | Splitting Adam | Splitting Adam | Lori Collins | Televisioelokuva |
| 2016 | Middle School: The Worst Years of My Life | Middle School: The Worst Years of My Life |  |  |
| 2016 | Legends of the Hidden Temple | Legends of the Hidden Temple | Sadie | Televisioelokuva |
| 2017 | Transformers: Viimeinen ritari | Transformers: The Last Knight | Izabella |  |
| 2017 | Suuri pähkinäryöstö 2 | The Nut Job 2: Nutty by Nature | Heather | äänirooli |
| 2018 | Sicario 2: Soldado | Sicario: Day of the Soldado | Isabela Reyes |  |
| 2018 | Instant Family | Instant Family | Lizzie |  |
| 2019 | Dora: Kadonnut kaupunki | Dora and the Lost City of Gold | Dora |  |
| 2019 | Let It Snow | Let It Snow | Julie |  |
| 2021 | Spirit Untamed | Spirit Untamed | Lucky Prescott (äänirooli) |  |
| 2021 | Sweet Girl | Sweet Girl | Rachel Cooper |  |
| 2024 | Madame Web | Madame Web | Anya Corazon / Araña |  |
| 2025 | Superman | Superman | Kendra Saunders / Haukkatyttö | kuvattavana |

Televisiosarjat
| Vuosi | Suomenkielinen nimi | Alkuperäinen nimi | Rooli | Huom. |
| 2014 | Growing Up Fisher | Growing Up Fisher | Jenny | 7 jaksoa |
| 2014–2016 | 100 Things to Do Before High School | 100 Things to Do Before High School | CJ Martin |  |
| 2014–2017 | Dora and Friends: Into the City! | Dora and Friends: Into the City! | Kate | äänirooli |
Videopelit
| Vuosi | Nimike | Nimike | Rooli | Huom. |
| 2017 | Kingdom Hearts χ Back Cover | Kingdom Hearts χ Back Cover | Ava | äänirooli |
Diskografia

Albumit:
2015: Stopping Time
Singlet:
2015: "Dream About Me"
2015: "Halo"
Aiheesta muualla

Isabela Moner Internet Movie Databasessa. (englanniksi)
Isabela Moner MusicBrainzissa. (englanniksi)
Isabela Moner AllMusic.comissa (englanniksi)
Isabela Moner Twitterissä
Johan Renck

| Johan Renck |
| --- | --- |
 Johan Renck vuonna 2024
Henkilötiedot
Syntynyt: 5. joulukuuta 1966 (ikä 57) Uppsala, Ruotsi
Ammatti:  ohjaaja, entinen laulaja-lauluntekijä
Muut tiedot
Aktiivisena:  1991–
Aiheesta muualla
Kotisivu
Bo Johan Renck (s. 5. joulukuuta 1966 Uppsala) on ruotsalainen ohjaaja ja entinen laulaja-lauluntekijä, joka käytti 1990-luvulla taiteilijanimeä Stakka Bo. Hän on ohjannut musiikkivideoita muun muassa Robbie Williamsille, Madonnalle sekä David Bowielle. Lisäksi hän on ohjannut kolme jaksoa yhdysvaltalaiseen televisiosarjaan Breaking Bad ja yhden jakson The Walking Deadiin sekä pilottijakson Viikinkeihin.
Renckin ensimmäinen pitkä elokuvaohjaus on nimeltään Downloading Nancy (2008). Elokuva sai huonot arvostelut. Esimerkiksi Salon-verkkojulkaisun kriitikko kertoi löytäneensä vastauksen kysymykseen: ”Voiko elokuva olla loukkaavaa roskaa?” Yleisöä poistui ensi-illasta kesken esityksen, mutta näyttelijä Rufus Sewell sanoi silti olevansa ylpeä elokuvasta riippumatta siitä, onko se muiden mielestä hyvä vai huono.
Renckin ohjaama viisiosainen minisarja Chernobyl sai ensiesityksensä touko–kesäkuussa 2019. Sarjan pääosissa esiintyvät Stellan Skarsgård, Jared Harris ja Emily Watson. Sarja sai erinomaisen vastaanoton, ja se nousi parhaiten arvostelluksi televisiosarjaksi Internet Movie Database -tietokannassa. Chernobylin jälkeen Renck kertoi olonsa ”ammatillisesti tyydytetyksi” ja sanoi siirtyvänsä määrittelemättömän pituiselle tauolle elokuvien ja sarjojen tekemisestä.
Stakka Bo

Vuonna 1993 Renck julkaisi taiteilijanimellä Stakka Bo tanssihitin ”Here We Go”, jossa kertosäkeen laulaa Nana Hedin. Kappale nousi Britannian singlelistalla sijalle 13 ja Eurochart-listalla sijalle 17.
Aiheesta muualla

Johan Renck Internet Movie Databasessa. (englanniksi)
Janne Kuhmonen

| Henkilötiedot |
| --- | --- | --- | --- |
Syntymäaika: 2. toukokuuta 1994 (ikä 30)
Syntymäpaikka: Jyväskylä, Suomi
Pelipaikka: keskikenttä
Pituus: 175 cm
Paino: 67 kg
Lempinimi: -
Seura
Seura:  JJK
Pelinumero: 14
Junioriseurat
:  JJK
Seurat
| Vuodet | Seura | O | (M) |
| 2012- |  JJK |  |  |
| 2013 | →  Villiketut |  |  |

Janne Kuhmonen (s. 2. toukokuuta 1994 Jyväskylä) on suomalainen jalkapalloilija, joka edustaa Ykkösessä pelaavaa JJK Jyväskylää. Hän teki tammikuussa 2012 vuoteen 2015 asti ulottuvan sopimuksen JJK:n kanssa. Kuhmonen on pelannut myös nuorisomaajoukkueissa.
Aiheesta muualla

JJK:n pelaajakortti
JJK – Veikkausliiga
1 Pyhäranta |
2 Lähitie |
4 Gustavsson |
5 M. Manninen |
6 Abahassine |
7 Kirvesoja |
8 Kohonen |
9 Etock |
10 Kari (c) |
11 Varmanen |
12 Tapaninen |
15 Tahvanainen |
16 Suoraniemi |
17 Leppänen |
18 Abdi |
19 Hanslian |
20 Nieminen |
22 Marttinen |
23 Poutiainen |
24 Loutelamio |
26 Vielma |
28 A. Manninen |
51 Petrescu |
 Sallinen |
Valmentaja Pasoja
Jeremy Teela

Jeremy Teela Vancouverin olympialaisissa 2010.
Jeremy Teela (s. 28. marraskuuta 1976 Seattle, Yhdysvallat) on yhdysvaltalainen ampumahiihtäjä. Hän asuu Heber Cityssä, Utahissa. Hän aloitti ampumahiihdon vuonna 1993 ja on kuulunut maajoukkueeseen vuodesta 1997 lähtien.
Teela kilpaili arvokilpailuissa ensimmäisen kerran Brezno-Osrblien MM-kilpailuissa 1997. Hän sijoittui Pokljukan MM-kisoissa 2001 pikamatkalla (10 km) yhdeksänneksi ja takaa-ajokilpailussa 20:nneksi. Salt Lake Cityn olympialaisissa 2002 hän oli normaalimatkalla (20 km) neljästoista ja pikamatkalla 20:s. Hanty-Mansijskin MM-kilpailuissa 2003 hän sijoittui pikamatkalla kymmenenneksi ja takaa-ajossa 17:nneksi. Torinon olympialaisissa 2006 ja Antholzin MM-kilpailuissa 2007 hän kuului yhdeksänneksi sijoittuneeseen Yhdysvaltojen viestijoukkueeseen. Vancouverin olympialaisissa 2010 hän oli pikamatkalla yhdeksäs.
Teela sijoittui maailmancupissa ensimmäisen kerran kymmenen parhaan joukkoon oltuaan yhdeksäs Pokljukan pikamatkalla kaudella 2000–2001. Ensimmäisen – ja toistaiseksi ainoan – palkintosijansa hän sai oltuaan kolmas Vancouverin normaalimatkan kilpailussa kaudella 2008–2009.
Aiheesta muualla

Kuvia tai muita tiedostoja aiheesta Jeremy Teela Wikimedia Commonsissa
Jeremy Summerly

Jeremy Summerly vuonna 2017.
Jeremy Summerly on englantilainen kuoronjohtaja, joka toimii professorina Royal Academy of Musicissa ja johtaa Schola Cantorum ja Oxford Camerata -kuoroja. hän on levyttänyt lukuisia teoksia erityisesti renessanssi- ja barokkimusiikkia Naxos-levy-yhtiölle.
Summerly opiskeli kuoronjohtoa Oxfordin New Collegessa, josta hän valmistui loistavin arvosanoin vuonna 1982. Hän työskenteli seuraavat seitsemän vuotta BBC:n radiolle ja perusti myös Oxford Camerata -kuoron. Vuonna 1989 hänestä tuli luennoitsija Royal Academy of Musiciin.
Aiheesta muualla

Oxford Camerata: Jeremy Summerly (Arkistoitu – Internet Archive)
Jeremy Tyler

| Jeremy Tyler |
| --- | --- |

Henkilötiedot
Koko nimi:  Jeremy Tyler
Syntynyt: 21. kesäkuuta 1991 (ikä 33) San Diego, Kalifornia, Yhdysvallat
Kansalaisuus:   Yhdysvallat
Koripalloilija
Pituus:  208 cm
Paino:  118 kg
Nyk. joukkue:   New York Knicks
Sarja:  NBA
NBA-varaus:  39. varaus 2011 Charlotte Bobcats
Pelaajaura
Seurajoukkueet
2009–2010 2010–2011 2011–2013 2013 2013–:   Maccabi Haifa BC  Tokyo Apache  Golden State Warriors  Atlanta Hawks  New York Knicks
Jeremy Tyler (s. 21. kesäkuuta 1991 San Diego, Kalifornia) on yhdysvaltalainen koripalloilija. 208-senttinen ja 118-kiloinen Tyler pelaa laitahyökkääjänä tai sentterinä ja edustaa NBA-seura New York Knicksiä. Siirryttyään vuonna 2009 israelilaiseen ammattilaisseura Maccabi Haifaan, Tylerista tuli ensimmäinen yhdysvaltalainen teinipelaaja, joka on siirtynyt kesken opiskelujen pelaamaan Eurooppaan rahasta.
Tyler jäi Maccabissa vähäiselle peliajalle. Hän pelasi Israelin liigassa kymmenen ottelua keskiarvoin 2,1 pistettä ja 1,9 levypalloa ottelua kohden, ja jätti joukkueen kesken kauden maaliskuussa 2010. Saman vuoden heinäkuussa Tyler teki sopimuksen japanilaisseura Tokyo Apachen kanssa, jossa hän sai tuplasti enemmän peliaikaa ja hänen tilastolukemansa paranivat selvästi. Hänen keskiarvonsa olivat 9,9 pistettä ja 6,4 levypalloa ottelua kohden.
Charlotte Bobcats varasi Tylerin NBA:n varaustilaisuudessa 2011, mutta myi hänen pelaajaoikeutensa jo samana päivänä Golden State Warriorsille. Hän pelasi tulokkaana työsulun lyhentämällä kaudella 2011–2012 42 ottelua (joista 23 aloitusviisikossa) ja hänen keskiarvonsa olivat 4,9 pistettä ja 3,3 levypalloa ottelua kohden. Tyler pelasi kauden aikana myös viisi ottelua NBA D-Leaguen Dakota Wizardsissa. Kaudella 2012–2013 hänen Warriorsissa saamansa peliaika laski selvästi edelliskauteen verrattuna ja helmikuussa 2013 hän siirtyi kesken kauden Atlanta Hawksiin. Hän edusti Hawksia vain yhdessä ottelussa ja sai siinä peliaikaa viisi minuuttia. Tyler pelasi osan kaudesta myös NBA D-Leaguen Santa Cruz Warriorsissa.
Elokuussa 2013 Tyler teki vapaana pelaajana sopimuksen New York Knicksin kanssa.
Aiheesta muualla

NBA Draft (englanniksi)
Jeff Cronenweth

| Jeff Cronenweth> Henkilötiedot |
| --- | --- |
Syntynyt: 14. tammikuuta 1962 (ikä 62) Los Angeles, Kalifornia, Yhdysvallat
Ammatti:  elokuvaaja
Muut tiedot
Aktiivisena:  1984–
Jeffrey Scott "Jeff" Cronenweth, ASC (s. 14. tammikuuta 1962 Los Angeles, Kalifornia) on yhdysvaltalainen elokuvaaja, joka tunnetaan työstään David Fincherin elokuvissa Fight Club, The Social Network, The Girl with the Dragon Tattoo ja Gone Girl. Hän on myös kuvannut elokuvat One Hour Photo, K-19 – The Widowmaker, Vähät rakkaudesta, Hitchcock ja A Million Little Pieces
Cronenweth sai The Social Networkistä ja The Girl with the Dragon Tattoosta parhaan kuvauksen Oscar-ehdokkuudet.
Aiheesta muualla

Jeff Cronenweth Internet Movie Databasessa. (englanniksi)
Joseph Rond

Joseph Albertus Rond (19. marraskuuta 1899 Amsterdam, Alankomaat – 16. helmikuuta 1956 Ogden, Utah, Yhdysvallat) oli yhdysvaltalainen köydenvetäjä. Hän kilpaili vuoden 1920 kesäolympialaisissa Antwerpenissä ja kuului siellä lajissa neljännelle sijalle jääneeseen joukkueeseen.
Joseph Salamé

Joseph Salamé (25. joulukuuta 1914 Antélias – 29. maaliskuuta 2004) oli syyrialainen maroniitteihin kuulunut katolinen arkkipiispa. Hänet vihittiin papiksi 10. maaliskuuta 1940 ja nimitettiin Alepin arkkieparkian johtoon 15. maaliskuuta 1967. Piispaksi vihkiminen seurasi 14. toukokuuta; pääkonsekraattorina toimi Pierre-Paul Méouchi, jota avustivat Elie Farah ja Joseph Khoury.
24. syyskuuta 1967 Salamé sai lisäksi nimityksen Laodicean apostoliseksi hallitsijaksi, jona hän toimi, kunnes erosi 4. elokuuta 1977. Hän jatkoi toimintaansa arkkipiispana, kunnes jäi eläkkeelle 9. kesäkuuta 1990.